text: [{"text_idx": "#000002", "text": "Tanzania: markanx swahili arut yatichasxa\u0308ni janiw ingle\u0301s arutx yatichasxaniti"}, {"text_idx": "#000004", "text": "Tanzania markax nayraruw n\u0303a\u0308 sartan\u0303ampiski, ingle\u0301s aru qhipar jaytxan\u0303ataki kunalaykutix markapachanx swahili tayka aru yatiqan\u0303 utanakan yatichasxa\u0308ni.\nJakayakikwete marka irpirix machaq sistema educativo apsuwayi ,tunka kimsani uru anata phaxsina aka 2015 marana, programa de desarrollo National Vision 2025 wakicha\u0308wiparjama ukhamarakiw educacio\u0301n ba\u0301sica churasini 7-11marani wawanakaru, ukat primaria ukhamarak secundaria yatiqirinakatakix inakiniw yaticha\u0308wixa, ukampirus wawanakatakix janiw yant\u2019a\u0308winakax mara tukuyanx utxaniti.\nSasispaw jichhapiniw Africa markanx q\u2019alpach yatiqirinakarux tayka arut yatichasispa, jani ukhama lengua extranjera uka arutak yatichatazkaspati.\nMa\u0308 aruskipa\u0308winx aru turkakipaw utjatapatx, Atetaulwa Ngatara, director adjunto de poli\u0301ticas del Ministerio de educacio\u0301n ukat Formacion profesional tuqinkirix siwa ingle\u0301s arutx yatichasiskakiniw, yatiqirinak sum yatiqapxan\u0303apataki, ukampirus janiw munaskiti q\u2019alpach materianak ingle\u0301s arut yatichasin\u0303apaxa."}, {"text_idx": "#000008", "text": "Vera Wilhelmsen jupasti sarakiw janiw munaskiti taqini universidad tuqiru saran\u0303apaxa, ukampirus taqiniw sum yatichhuta\u0308pxan\u0303apa:"}, {"text_idx": "#000009", "text": "Siristwa wali kusaniwa aka yaticha\u0308wimpixa n\u0303akijay taqini kust\u2019apchinixa. kunatix janiw taqini secundari a yatiqawkamax puripkiti ,ukampirus yaqhipanakax janiw tukuyan\u0303kamas puripkiti. Ukhamarakiw problema-nipxaniwa n\u0303akixay jani yatiqirinaka ni yatichirinakax wakicht\u2019atapkiti ingle\u0301s arut swahili aruru turkakipan\u0303atakixa. Ukampirus yatin\u0303asawa ukat mistsun\u0303a, nayax wali kusa sasaw lup\u2019ta. N\u0303akixay jan munaskchitix taqin universidad tuqiru saran\u0303apaxa, ukampirus taqiniw suma yatichatan\u0303 munapxixa!"}, {"text_idx": "#000010", "text": "Ukampirus janiw taqini uka amtampipkiti. Steve Nicollesen\u0303alo\u0301 jupax sarakiw :"}, {"text_idx": "#000011", "text": "Escuelas privadas uka yatiqaw utanakanx matricula irxatayasipxani ,n\u0303akijay ingle\u0301s arut yatichaskakchixa. Ukampirus amuyapxam poli\u0301tico-nakax yatiqan\u0303 utanak jist\u2019arasipxani akat nayraruxa sasaw arst\u2019awayi.!"}, {"text_idx": "#000013", "text": "Nayax Steve Nicolle kipkraki amuyta. Nayax Tanzania markan jakanirxamx sapxirismaw politico-nakax wali benificiado-wa tukupxani aka machaq politica-mpixa. Kunatix clase media ukhamarak alta ukanakax nayraru un\u0303tasaw wal sartan\u0303 munapxi, ukat wawanakaparux kawkhantix ingle\u0301s arut yatichaski uka yatichan\u0303 utanakaruw qhitapxani. Ukat ukax mayninakatakix jan waliniw kunawsatix Universidad tuqiru mantan\u0303 munapkani ukhaxa ,ukampirus janiw irnaqan\u0303 jiqhatapkaspati. Akat pa\u0308 tunka maranakarux, clases sociales ukanakax payar jaljtataspa\u0308wa. Tanzania markax france\u0301s-markxama ma\u0308 revolucio\u0301n munasi."}, {"text_idx": "#000014", "text": "MuddybMwanaharakati jupax akham swahili arut sasi:"}, {"text_idx": "#000015", "text": "Oliver Steve jan laruyistati. Jupanakax jan wali aka tuqit sapxi. Wawapanakax ingle\u0301s arut yatichaski uka yatiqan\u0303 utanakaruw sarapxi. Nanak pobre-nakasti sarasipkakiw jisk\u2019a yatiqan\u0303 utanakaruxa ,ukat yatiqasipkakiw ingle\u0301s arutxa iyaw, iyaw, jisa janiwa jisa janiwa sasa. Ukampirus jumanakan wawamanakax wali suma ingle\u0301s arut arst\u2019asipxani. Oliver wali jayan jiqhatasisktan, kunatix gobiernunx yatiyawinakax ingle\u0301s arutaskakiwa."}, {"text_idx": "#000016", "text": "JosephatRugemalira sarakiwmachaq poli\u0301tica janiw sinti jan walikiti kunjamtix jaqix amuyki ukhama:"}, {"text_idx": "#000017", "text": "Munasiw wali sum ullaran\u0303a kuns kamachix sasi ukxatxa: siw swahili uka arux yatichasiniw thiyapataru ukat sarakiw ingle\u0301s arux yatichasiskarakiniw thiyapataruraki (akax san\u0303 munarakiw nivel primario ukampina). Ukat nayax siristwa machaq yatiqan\u0303 utanakaw lurasispa swahili arut yatichan\u0303ataki,ukhamarakiw jichhax escuelas primarias tuqinakanx ingle\u0301s arut yatichasxarakispa."}, {"text_idx": "#000019", "text": "Jisnaw sum sarantan\u0303apataki. Yatiqawix nayrar sartan\u0303apaw ukatakix yatichasin\u0303apaw kawknir arut yatipki uka aruta ukhamat yatiqapxan\u0303apataki. Uraqpachanx janiw nayrarux sartapkiti siti idioma extranjero yatichasispa ukhaxa; ukhamat idiomas coloniales uka arunakax janiw africa markarux nayrar sartan\u0303apatakix yanapkiti. Siti nayraru sartan\u0303 munstan ukhax arusaw parlasin\u0303apa. Ukampirus akax janiw san\u0303 munkiti idioma extranjero chhaqhayan\u0303a (payir arunaka), jan ukasti sum sarantan\u0303apatakiwa utji uka turkakipawixa."}, {"text_idx": "#000020", "text": "KwameAboagyesarakiw pachaxiwa african markachirinakax arupat arsusxapxan\u0303apa:"}, {"text_idx": "#000021", "text": "Pachaxiw africa markan markachirinakax arusat arst\u2019asxan\u0303a ,kawknirinakatix twi, yoruba, swahili ukat mandingo arunakasaxa. Nayrir pachanx ingle\u0301s arux janiw jiwasan arusakiti ukat munasiw ikit sartxan\u0303asa ukhamat khiti\u0308tansa jiwasaxa yatin\u0303a."}, {"text_idx": "#000024", "text": "Boko Haram jupatx walja uruw 13 nigerianas jupanakax munkir jan munkir katuntat un\u0303jasipxatayna, jichhax qhisphiyataxapxiwa"}]